JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Valimisseisud Iisraelis kuumenevad
Rahutused Templimäel aavikuu 9. päeval
Palestiinlased ülistavad endiselt oma vanu terrorirünnakuid
Mida lähemale jõuavad 17. septembri valimised,
seda kuumemaks muutuvad spekulatsioonid võimalike tulemuste
ja kandidaatide saavutuste suhtes.
Pea iga päev avaldatavate küsitluste ühisteemaks näib olevat oletus,
mille järgi Likudi juhitud paremblokk
ja Sini-Valge partei juhitud tsentristlik-vasakblokk
saavad tulevases parlamendis ühepalju kohti.
Nende vahele jääb peamiselt Venemaalt immigreerunute toetatud
Avi Liebermani juhitud Israel Beiteinu partei,
kellele ennustatakse isegi 10 kohta.
Poliitkommentaatorid on pakkunud võimalust,
kus kaks suurt blokki moodustaksid ühise valitsuse,
kus ka peaministritool jagataks kaheaastaste vahedega poolte vahel.
Nii välditaks Israel Beiteinu kaalukeelerolli,
sest peaaegu keegi ei taha osaleda tema juhitud valitsuses.
Peaminister Netanyahu sõnul
on kahe bloki ühisvalitsus siiski välistatud.
Kummagi bloki poliitilised suunad on teineteisest nii kaugel,
et ühise valitsusprogrammi loomine näib isegi idee tasandil võimatu.
Likudi juhitud poliitiline paremtiib on ainus võimalik koalitsioon,
kus suudan ise peaministrina osaleda,
öeldi Netanyahu kantseleist tema kommentaaride kohta
mainitud spekulatsioonide suhtes.
Iisraeli sisejulgeolekuteenistusel Shin Bet on õnnestunud paljastada
Hamasi planeeritud ja rahastatud pommirünnak Jeruusalemmas.
Teemat hoiti nädalaid saladuskatte all, sest rünnak pidi toimuma juunis,
kuid avalikustati alles nüüd, augusti alguses.
Shin Beti sõnul johtus see sellest, et samas kontekstis taheti tabada
Hamasi poolt Läänekaldale rajatud laiem terrorivõrgustik.
Pommirünnaku arhitekt ja plaanitud täidesaatja
elasid mõlemad Hebronis, kus Hamasil on rohkelt toetajaid.
Kui rünnak oleks õnnestunud ja pomm õhitud,
oleks see võinud viia kümnete ja sadade inimohvriteni.
Vigastatute ja haavatute arv oleks samuti olnud mitmekordne,
sest leitud ülivõimsa lõhkekeha külge oli paigutatud suur hulk haavleid
ja teravaid rauatükke.
Hamas on püüdnud aastaid
luua Läänekaldale erinevaid Abbasi valitsuse eest varjatud rakke,
kes peaksid Iisaks Iisraeli-vastastele rünnakutele
kahjustama ka Palestiina omavalitsust ja selle lõpuks võimult tõukama.
Eelmisel nädalavahetusel tähistatud Tisha B'Avi mälestuspüha ajal
puhkes Templimäel erandlikult rohkelt rahutusi.
Pühapaika haldav Jordaania fond Waqf
agiteeris kõiki täisealisi Jeruusalemma moslemeid
Templimäele kogunema,
et mitte lasta juutidel mälestada seal kahe templi hävingut,
mis juhtus aavikuu 9. päeval.
Jeruusalemma politsei oli teatanud,
et juudiusulised peavad ootama pääsu Templimäele,
sest sinna oli kogunenud ca 50 000 moslemit
tähistama oma püha, Eid al-Adha algust.
Nad tahtsid takistada juutide pääsu nende usu ülimasse pühapaika
ja raevukaimad moslemiäärmuslased hakkasid loopima kive ja isegi toole
sissepääsu ootavate juutide ja neid valvavate politseinike pihta.
Politsei sai seejärel uued juhised
ja nad sulgesid moslemite pääsu Templimäele
ning avasid selle asemel väravad juutide sissepääsuks.
Samas vahistas politsei mitmeid moslemeist märatsejaid
ja nende juhte.
Umbes nädala eest rööviti autoga 18-aastane Iisraeli armee sõdur
ja ješivatudeng Dvir Sorek, kes tapeti jõnkralt mitme noahoobiga.
Seejärel visati surnukeha autost välja teeveerele.
Nooruk polnud relvastatud ega ka sõdurirõivais,
vaid oli käinud kohalikus raamatupoes usukirjandust ostmas.
Sündmus käivitas ulatuslikud otsingud
tuntud palestiinlaste terrorirühmituste seas ja vaid mõni päev hiljem
tuvastati ja tabati kurjategijad, kui leiti üles nende sõiduk,
mis kuulus ühele ründajaist. Nad astuvad kohtu ette
ja Iisraeli seaduste järgi lammutatakse ka nende kodud.
Tapateo autorid osutasid erandlikku jõhkrust
ja seepärast on avalikkuses kerkinud taas nõudmised
surmanuhtluse taastamiseks Iisraeli kriminaalkoodeksis.
Pärsia lahe sündmuste juurde -
USA on kogumas eri riikidest koosnevat koalitsiooni
Pärsia lahe laevaliikluse julgestamiseks.
Trumpi valitsus tahab kaasata ca 60 riiki,
kes kõik impordivad või ekspordivad kaupu
Pärsia lahe Hormuzi väina kaudu.
Iisrael koalitsioonis ei osale,
kuid on lubanud kõigiti kaasa aidata laevaliikluse turvamisele,
mis on vajalik Iraani korduvate agressioonide tõttu.
Iisraeli tegevus on keskendunud peamiselt luurevaldkonnale,
sest neil on regiooni õhuruumis mitmeid satelliite,
mille abil suudetakse täpselt jälgida Iraani-poolset tegevust
ja sellest koalitsiooni informeerida.
Iraani tõlgenduse järgi
Iisrael juba sekkub Pärsia lahe tülidesse
ja Iisraeli peetakse vastutavaks paari nädala tagustes rünnakutes
Iraagis asuvate Iraani Revolutsioonikaarti baaside vastu.
Revolutsioonikaarti laevastiku ülem Alireza Tangsin
hoiatas eelmisel pühapäeval avalikult Iisraeli, väites,
et sionistide tegevus Pärsia lahe piirkonnas
võib tähendada sõja puhkemist millal tahes.
Iisraeli armee ja poliitladvik pole avaldust kommenteerinud,
kuid Põhja väejuhatusele ja Gaza piirkonna armeeüksustele
on antud korraldus valmistuda raketirünnakuteks.
Siioni mäel toimunud arheoloogilistel käevetöödel
leiti üliharuldane ehe, mis pärineb
ca 2600 aasta eest hävitatud esimese ehk Saalomoni templi hävingu ajast.
Tegu on ehtega, mille arheoloogid leidsid tuhahunnikust,
kus oli ka kunagise Baabüloni sõdurite kasutatud nooleotsi
ja muid tollaseid rekvisiite.
Sündmuseks oli iidse Babüloonia kuninga Nebukadnetsari
vallutusretk Jeruusalemma, mille käigus hävitati Saalomoni tempel
ja juudi rahvas viidi nn Paabeli vangipõlve.
Leid ajastati 587. aastasse e.m.a.
ja avalikustati sobivalt aavikuu 9. päeva mälestusüritustel.
18 aasta eest, augusti ja ka aavikuu 9. päeval,
toimetas Ahlam Tamimi nimeline palestiinlanna
kitarrikohvrisse peidetud pommi Sbarro pitsarestorani Jeruusalemmas.
Restoran oli rahvast täis
ja seal oodanud palestiinlane Izz al-Din al-Masri õhkis pommi,
hukkudes samas ka ise.
Viisteist inimest, sh 7 last, hukkus kohe
ja ca 130 sai haavata või viga.
Rünnaku autor Ahlam Tamimi elab Jordaanias
ja tegi sealt avalduse Palestiina televisioonile
9. aavil ehk rünnaku aastapäeval.
"Ma ei kahetse üldse oma toonast tegu.
Olen oma saavutuste üle uhke," ütles ta.
PO on korvanud Tamimi "töö" heldelt.
Tema ja ülejäänud rünnakus osalejad
on saanud tänaseks kompensatsioone juba üle 910 000 USD ulatuses.
Rünnaku sooritaja pere
saab endiselt iga kuu 7321 USD kompensatsiooni.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee